Microsporum

Microsporum é un xénero de fungos ascomicetos que causa dermatomicoses (infeccións fúnxicas) na pel en animais e humanos como a tiña da cabeza, tiña do corpo, dermatofitose e outras.INSST Microsporus spp.

Microsporum forma tanto macroconidios (grandes estruturas reprodutoras asexuais) coma microconidios (estruturas reprodutoras tamén asexuais pero máis pequenas) en curtos conidióforos. Os macroconidios son hialinos, multiseptados, de formas variables, de fusiformes a obovados, cun tamaño de 7–20 × 30–160 um, con paredes celulares delgadas ou grosas de equinuladas a verrugosas. A súa forma, tamaño e características da parede celular son importantes para a identificación das especies. Os microconidios son hialinos, unicelulares, de piriformes a clavados, de paredes lisas, cun tamaño de 2,5–3,5 × 4–7 um e non serven de diagnóstico para ningunha especie.Microbe notes -Microsporum ospp. An overview Ver Morphological Characteristics of Microsporum spp.

A separación deste xénero de Trichophyton está baseada esencialmente na rugosidade da parede celular macroconidial, aínda que na práctca isto pode ser difícil de apreciar. Describíronse 17 especies de Microsporum.Doctor Fungus Microsporum species Non obstante, en 2017 propúxose restrinxir o xénero só as especies M. audouinii, M. canis e M. ferugineus, e pasar as demais especies aos xéneros Lophophyton, Nannizzia e Paraphyton (de Hoog et al. 2017).Mycology The University of Adelaide Microsporum

Microsporum audouinii é parasito e causa micoses só en humanos. Microsporus canis e M. gallinae causan micoses en animais, pero desde eles poden infectar a humanos. Hai especies que viven no solo como saprófitos, nutríndose da queratina que encontran ali (pelos, plumas, escamas), e que poden infectar directamente a animais e humanos, como M. gypseum, M. fulvum, M. nanum e M. cookei.Ana Lloret Caballería, Consuelo Segarra Martínez e Montserrat Bosque Vall. Unidade de Microbioloxía do Hospital Arnau de Vilanova, Valencia. Microsporum canis: características y diagnóstico 

As propiedades queratinolíticas que posúe a especie Microsporum cookei suxiren que este fungo podería utilizarse para reciclar grandes cantidades de residuos queratínicos industriais.

 Especies 
Microsporum amazonicum
Microsporum audouinii
Microsporum boullardii
Microsporum canis
Microsporum canis var. distortum
Microsporum cookei
Microsporum distortum
Microsporum duboisii
Microsporum equinum
Microsporum ferrugineum
Microsporum fulvum
Microsporum gallinae
Microsporum gypseum
Microsporum langeronii
Microsporum nanum
Microsporum persicolor
Microsporum praecox
Microsporum ripariae
Microsporum rivalieri

 Notas 

 Véxase tamén 
 Ligazóns externas 
Candidiasis.web ¿Qué es? - Microsporum</ref>
Mycology Unit at the Adelaide Women's and Children's Hospital 

Categoría:Fungos parasitos
Categoría:Ascomicetos